Sokszor igazoltatják a hajléktalanokat | Szeged hírei | Szeged - delmagyar.hu
Szeged hírei > Sokszor igazoltatják a hajléktalanokat Sokszor igazoltatják a hajléktalanokat
Kiss Gábor GergőDélmagyarország	2016.02.20. 14:36
Szeged - Sérti az egyenlő bánásmódhoz való jogot a hajléktalanok gyakori igazoltatása Budapesten, megszüntetésére most egyezség született. Szegeden is sok a hajléktalan, de itt egyelőre nem lesz megállapodás a rendőrség és a jogvédők között.	– Naponta háromszor biztosan igazoltatnak minket a rendőrök – mondta tegnap Süli József, miközben némán koldult a Dugonics téri Tesco Expressz előtt. Ismerősével esténként az Állomás utcai egykori MÁV-épületekben hajtják álomra fejüket, de korán reggel már indulnak is a Tesco elé – ahogy József fogalmazott – pénzt gyűjteni.
– Mindennap útba ejtjük a Centerkét és a Moszkvai körúti hajléktalanellátó központot, ahol ruhákat és gyógyszereket kapunk. A három igazoltatás általában ezen utak között szokott történni – magyarázta.
A Budapesti Rendőr-főkapitányság és a Magyar Helsinki Bizottság csütörtökön kötött egyezséget, hogy a hajléktalanok egyenlő bánásmódhoz fűződő joga érvényesüljön a rendőri igazoltatásoknál. Több kutatás is igazolta, hogy a rendőrség aránytalan mértékben igazoltat hajléktalanokat a fővárosban, a közterületen átlagosan havonta kétszer kell megmutatni személyi okmányaikat, miközben más gyalogosokat csak elvétve tartóztatnak fel a rendőrök.
Süli József (balról) és sorstársa az Állomás utcából jár koldulni a Dugonics térre. Gyakran igazoltatják őket a rendőrök. Fotó: Kuklis István
Az egyezségben a rendőri vezetés az állománytól arányos és szakszerű intézkedést vár el, amellyel nem egyeztethető össze a zaklató igazoltatás. Felhívják a figyelmet, hogy például ételosztáskor és egészségügyi szolgáltatások igénybevételekor a rossz szociális helyzetű emberekkel szembeni általános igazoltatás különösen sérelmes.
– Valóban sok a napi három igazoltatás, és olyan is volt már, hogy egy napon ugyanaz a páros állított meg többször minket. Ennek ellenére ezt nem érzem zaklatásnak, de ha már megvannak a rendőröknél az adataink, minek fárasztjuk egymást? – kérdezte Süli József.
Magyarországon a főváros után Szegeden él a legtöbb hajléktalan. Kádár András Kristóf, a Magyar Helsinki Bizottság társelnöke lapunknak elmondta: Budapesten komoly adatgyűjtés előzte meg az egyezséget, hogy konkrét számokkal és tapasztalatokkal hívják fel a figyelmet a helyzetre. Az ország többi városában egyelőre nem terveznek hasonló felmérést, de annak örülnének, ha a BRFK után más városok rendőrkapitányságai is csatlakoznának a fővárosi állásfoglaláshoz.	Témák:
NépszerűCsattanást hallott, majd a buszban felcsaptak a lángokDemcsák Zsuzsa a Facebookon kérte ki magának az új rákellenes reklámotBaleset a vármúzeumban: szemtanú jelentkezett szerkesztőségünknélGyertyagyújtással emlékeztek a busztragédia áldozatairaHárom fiatal került kórházba a Sing SingbőlGyógyul Fagyi, a róka, aki odafagyott egy stéghez
Szeged hírei > Sokszor igazoltatják a hajléktalanokat Önnek ajánljukLefordított irodalomNemcsak a székeket, hanem az asztalokat és a színpad szélét is elfoglalta az idei első Slam Poetry közönsége a Rongy kocsmában. Tovább olvasomBetöltés